b'\n_START_ARTICLE_\nDu\xc5\xa1anka Jane\xc5\xbei\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nDu\xc5\xa1anka Jane\xc5\xbei\xc4\x8d je od 1987 pou\xc4\x8devala matematiko na Naravoslovnotehni\xc5\xa1ki fakulteti v Ljubljani in bila tudi gostujo\xc4\x8da profesorica na ve\xc4\x8d tujih univerzah ter \xc4\x8dlanica uredni\xc5\xa1kih odborov v ve\xc4\x8d tujih strokovnih revijah. Kasneje je postala predavateljica na Fakulteti za matematiko, naravoslovje in informacijske tehnologije Univerze na Primorskem in znanstvena svetnica na Fakulteti za kemijo in kemijsko tehnologijo v Ljubljani. Bila je tudi vodja Laboratorija za molekularno modeliranje na Kemijskem in\xc5\xa1titutu, vendar je polo\xc5\xbeaj leta 2013 izgubila zaradi obto\xc5\xbeb o nepotizmu._NEWLINE_Velja za pionirko matemati\xc4\x8dnega modeliranja molekul v Sloveniji.\n_START_SECTION_\nPriznanja\n_START_PARAGRAPH_\nLeta 1999 je bila imenovana za ambasadorko Republike Slovenije v znanosti, leta 2013 pa je prejela Zoisovo nagrado za vrhunske dose\xc5\xbeke v matematiki v naravoslovju. Javna agencija za raziskovalno dejavnost RS je \xc4\x8dlanek skupine avtorjev pod njenim vodstvom, v katerem so opisali model spreminjanja konformacije bakterijske ligaze DDl, uvrstila med izjemne znanstvene dose\xc5\xbeke za leto 2012.'